19790724
Директива на Съвета
от 24 юли 1979 година
за изменение на Директива 76/768/ЕИО относно сближаване на законодателствата на държавите-членки, свързани с козметичните продукти
(79/661/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100 от него,
като взе предвид предложението на Комисията,
като има предвид, че член 5 от Директива 76/768/ЕИО на Съвета от 27 юли 1976 г. относно сближаване на законодателствата на държавите-членки, свързани с козметичните продукти [1] постановява, че при изтичане на тригодишния срок от нотифицирането за директивата, веществата и оцветителите, изброени в приложение IV от нея, следва да бъдат окончателно разрешени или окончателно забранени, или запазени в приложение IV за срок от още три години, или заличени от всички приложения;
като има предвид, че с оглед сложността на проблемите за решаване, този срок не можер да бъде спазен и, следователно, трябва да бъде продължен,
ПРИЕ НАСТОЯЩАТА ДИРЕКТИВА:
Член 1
Директива 76/768/ЕИО се изменя както следва:
1. В първата алинея на член 5 думите "За срок от три години от съобщаване за настоящата директива" се заместват с "До 31 декември 1980 г".
2. Във втора алинея на член 5 думите "След изтичане на тригодишния период" се заместват с "Считано от 1 януари 1981 г."
Член 2
Държавите-членки прелприемат необходимите мерки, за да се съобразят с настоящата директива, най-късно до 30 юли 1979 г. Те информират незабавно Комисията за това.
Член 3
Адресати на настоящата директива са държавите-членки.
Съставено в Брюксел на 24 юли 1979 година.